Da det mongolske rige faldt fra hinanden, forsvandt også den politiske og kulturelle enhed. Rigets mange dele kom igen til at tilhøre forskellige kulturelle sfærer. [[Sunni]]muslimske turkmenere tog kontrol den vestlige del af Silkevejen, ved at invadere og erobre byzantinsk og arabisk territorium, hermed blev frøene til det senere  [[Osmannerriget|Osmanniske rige]] sået. Turkmenske og mongolske krigerklaner i Iran forenede sig efter en længere periode med kaos og grundlagde [[Safavide]]dynastiet. Det var under deres styre, at det moderne [[shia]]islamiske Iran tog form. Størstedelen af de mongolske fyrster i de meget decentrale dynastier Chatagay, Timurid og Usbek, konverterede til sunniislam. Under den [[Sorte død]] forsvandt størstedelen af de mongolske khanater i Kypchak-[[Tatarstan|Tatar]] regionen. Det skabte et magttomrum, der blev udnyttet af de russiske fyrster med [[Moskva|moskovitterne]] i spidsen. I den østligste del af det tidligere mongolske imperium fordrev det kinesiske [[Ming-dynastiet|Míng-dynasti]] mongolerne fra magten, og igangsatte en politik, der fokuserede på økonomisk isolationisme.
Politik Historie